P.D. James

**Phyllis Dorothy James White** (1920–2014) var en britisk forfatter av en rekke kriminalromaner. Mest kjent er kanskje hennes bøker om etterforskeren Adam Dalgliesh, som for øvrig har dannet utgangspunktet for flere TV-serier. Hun debuterte i 1962 med kriminalromanen *Cover Her Face*, som var den første romanen om Dalgliesh.

I 1991 ble hun gjort til Life peer som baronesse James av Holland Park.

## Liv og virke
### Bakgrunn
James måtte avslutte skolegangen ved 16 års alder for å ta seg arbeid, ettersom familien var fattig og faren ikke hadde tro på høyere utdannelse for jenter. 
### Tidlig karriere
Hun arbeidet på et skattekontor i tre år, og fikk senere arbeid som assisterende inspisient for en teatergruppe. 

I 1941 giftet hun seg med Connor Bantry White, en lege i hæren. James tjenstegjorde selv som sykepleierske under andre verdenskrig og arbeidet så i mange år i innenriksministeriet for kriminal- og sykepleien.
### Forfatterinne
Hun debuterte som forfatter i 1962, da hun var 42 år. Det var med kriminalromanen *Cover Her Face*, som også introduserte hennes mest kjente detektiv, Adam Dalgliesh ved Scotland Yard. Senere, i *An Unsuitable Job for a Woman* i 1972, introduserte hun også den kvinnelige privatdetektiven Cordelia Gray. I 1979 ble hun forfatter på heltid.

Etterforskeren *Adam Dalgliesh* ble utgangspunktet for flere TV-serier. 
### Overhuset
Hun var også medlem av Overhuset i Det britiske parlamentet og ble tildelt flere ordener.

James var styremedlem i BBC (1988–93), Arts Council (1988–92) og British Council (1988–93). I 1983 mottok hun Order of the British Empire, og i 1991 ble hun gjort til *life peer*, adelstittel for resten av livet. Hun satt i Overhuset som konservativ. Hun satt også en periode i styret for BBC. Hun arbeidet tidligere i sykehusadministrasjon og som statstjenestekvinne i det britiske innenriksdepartementets justisavdeling.

P.D. James ble gift i 1941 med doktor Ernest Connor Bantry White. Hun ble enke i 1964 da ektemannen døde etter lang tids sykdom. Hun fikk to døtre (født i 1942 og 1944).

## Bibliografi
Hvor ikke annet angitt, er bøkene kriminalromaner.

* *Cover Her Face* (1962) 
* *A Mind to Murder* (1963)
* *Unnatural Causes* (1967)
* *Shroud for a Nightingale* (1971)
* *The Maul and the Pear Tree: The Ratcliffe Highway Murders, 1811* 1971
* *An Unsuitable Job for a Woman* (1972) 
* *The Black Tower* (1975)
* *Death of an Expert Witness* (1977)
* *Innocent Blood* (1980) &ndash; roman
* *The Skull Beneath the Skin* (1982)
* *A Taste for Death* (1985)
* *Devices and Desires* (1990)
* *The Children of Men* (1992) &ndash; roman, dystopi
* *Original Sin* (1994)
* *A Certain Justice* (1997)
* *Time To Be In Earnest* (2000) &ndash; selvbiografi
* *Death in Holy Orders* (2001)
* *The Murder Room* (2003)
* *The Lighthouse* (2005)
* *The Private Patient* (2008)
* *Death Comes to Pemberley* (2011)

### Oversettelser til norsk

## TV-produksjoner
Mange av bøkene om Adam Dalgliesh er blitt til flere mini-serier og TV-filmer. Den første kom i 1983 med Roy Marsden i rollen som Adam Dalgliesh, og senere kom to med Martin Shaw. De seriene med Roy Marsden er utvilsomt mest kjent og han var også lengst i rollen.

Helen Baxendale spilte hovedrollen i flere sesonger av en TV-serie basert på de to bøkene om Cordelia Gray.

I 2006 kom en filmatisering av *[[Children of Men]]*. Den ble regissert av Alfonso Cuarón, og hadde Clive Owen i hovedrollen.

## Priser og utmerkelser
* Best Novel Award, Mystery Writers of America 1971, for *Shroud for a Nightingale*
* The Silver Dagger 1971, for *Shroud for a Nightingale*
* Best Novel Award, Mystery Writers of America 1973, for *An Unsuitable Job for a Woman*
* The Silver Dagger  1975, for *The Black Tower*
* The Silver Dagger 1986, for *A Taste for Death*
* The Macavity Award for Best Novel 1987, for *A Taste of Death*
* Palle Rosenkrantz-prisen 1987, for *Indviet til mord* (A *Taste of Death*) 
* The Cartier Diamond Dagger 1987, for sin samlede produksjon
* Grand prix de littérature policière 1988, for *Un Certain goût pour la mort* (*A Taste for Death*)
* Deo Gloria Award 1992, for *The Children of Men*
* Rivertonklubbens internasjonale ærespris 1993
* Svenska Deckarakademins Grand Master-diplom 1996
* Grandmaster Award, Mystery Writers of America 1999

## Verv og æresbevisninger
* Fellow of the Royal Society of Literature
* Fellow of the Royal Society of Arts
* President of the Society of Authors
* Order of the British Empire 1983
* Doctor of Letters, the University of Buckingham (1992) 
* Doctor of Literature, the University of London (1993)
* Doctor of Letters, the University of Hertfordshire (1994) 
* Doctor of Letters, the University of Glasgow (1995) 
* Doctor of the University, the University of Essex (1996)
* Doctor of Letters, the University of Durham (1998) 
* Doctor of Letters, the University of Portsmouth (1999) 
* Associate Fellow of Downing College, Cambridge (1986)
* Honorary Fellow of St Hilda's College, Oxford (1996)
* Honorary Fellow of Downing College, Cambridge (2000)
* Honorary Fellow of Girton College, Cambridge (2000) 

I 1987 var P.D. James formann for juryen ved utdelingen av Booker-prisen.

## Referanser


## Eksterne lenker
* 
* 
* 
*  1986, 1990 and 1993 audio interview with P.D. James by Don Swaim of CBS Radio, RealAudio